Ons moet saamstaan en saam bou | Netwerk24
Arrestasies ná dagga op Gansbaai-plaas gevind is
Vyf verdagtes sal na verwagting Maandag in die landdroshof in Hermanus verskyn nadat die polisie verlede week 'n hidroponiese daggalaboratorium op 'n plaas naby Gansbaai ontdek het.
Aanvallers brand drie met strykyster, kookwater
Drie inwoners van die Hekpoort-omgewing in Gauteng is die naweek in 'n plaashuis aangehou en erg aangerand. Hulle is met 'n strykyster gebrand en kookwater is oor hulle gegiet.
Skietery: Topspeurder aangekeer
'n Topspeurder wat drie hoëprofielsake oor die afgelope paar jaar in Stellenbosch help oplos het, sit agter tralies nadat hy glo sy kollega geskiet het.
Die deur is nie oor die naweek in die Westelike Provinsie se rugbyspan se gesig toegeslaan nie, maar die Kapenaars se afrigter, John Dobson, het groot besluite om te neem voor Saterdag se Curriebeker-rugbywedstryd teen die Vrystaat.
Bokke se aanslag op WB lyk belowend
Die Springbokke se Wêreldbeker-opmars kon kwalik beter verloop het.
Hansen skud sy kop oor wêreldranglys
Die All Black-afrigter, Steve Hansen, skud maar net sy kop omdat sy span die eerste keer in byna nie 'n dekade meer eerste op Wêreldrugby se ranglys is nie.
Fidentia: Ná 12 j. kry beleggers net kwart terug
Meer as 'n dekade nadat die Fidentia-groep in kuratorskap geplaas is, het beleggers net 'n kwart van die R1,3 miljard van hul eise teruggekry.
IMF-hulp: Hoe naby of hoe ver is dit regtig?
Wie en wat is die IMF en hoekom is 'n reddingsboei van hulle nou weer in die nuus?
Ekonomie: Is hier 'n stuurman aan boord?
Sowel in die wêreldekonomie as plaaslik is sterk leiers nou dringend nodig, voordat die ekonomiese skip sink.
Odeion-strykkwartet kies unieke werke vir konsert
Die Odeion-strykkwartet is vir die musiekwêreld soos Karla Pretorius vir netbal. Hulle is pryswenners, speel op wêreldverhoë, is soos ou wyn wat net al hoe beter word en vir albei is Bloemfontein hul tuiste.
Ons moet saamstaan en saam bou
Deur E. Basson, Tamboerskloof 02 November 2016 00:00
Dis met groot kommer dat ek die laaste paar weke die gebeure in ons land en veral by universiteite dophou. En soos menige rusbank-politikus het ek 'n ellelange lys van die moontlike "skuldiges" en hoe ek die situasie suksesvol sou kon oplos.
Tog haper iets. As dit so maklik is, hoekom brand die universiteite? Waarom die haat en nyd wat te sien is? Dis asof die reënboogdeel van ons nasie besig is om sy kleure te verloor. Asof elke "kleur" sy eie gang gaan. Die eenheid waarna ons so gestreef het, is besig om verlore te gaan.
Dis dan wanneer jy gedwing word om die hele storie vanuit 'n ander hoek te bekyk. En die eerste ding wat ek raaksien, is studente wat onseker is. Wat roep om hulp, leiding en rigting. Wat benoud en onseker oor hul toekoms is, maar wat miskien nog nie die emosionele volwassenheid het om hulleself anders uit te druk nie. Nee, ek praat dit nie goed nie, maar ek sien 'n wanhoop wat ongelukkig oorgeslaan het in dade, juis omdat hulle voel dat hulle nie gehoor word nie. Natuurlik is ons almal benoud: Gaan daar nog iets vir ons kinders oor wees?
Die land wil-wil amper swig onder die enormiteit van haar gebrokenheid, haar broosheid. Maar ons sal dit nie toelaat nie! Dit is net nog 'n hekkie waaroor ons suksesvol sal kom. Ek glo in Suid-Afrika en in haar kinders. Ek glo dat die reënboog weer sy kleure bymekaar sal hark en ons sal lei na die spreekwoordelik pot goud. Ons moet net almal saamstaan, saam glo en nie ophou bou aan die land nie.
Dis tyd dat ons almal hande vat, dat ons die studente omarm en dat ons saamstaan vir dit waarin ons glo, naamlik 'n Suid-Afrika vir elke ras en nasie.